গ্রুপ-C ও গ্রুপ-D পদে অশিক্ষক কর্মচারী নিয়োগ করবে SSC। জারি করা হয়েছে বিজ্ঞপ্তি। রাজ্যের সরকারি সাহায্যপ্রাপ্ত স্কুল, স্পনসরড হাই, জুনিয়র হাই, হায়ার সেকেন্ডারি স্কুলে অশিক্ষক কর্মচারি নিয়োগের জন্য অনলাইনে আবেদন নেওয়ার প্রক্রিয়াও শুরু হয়েছে।
 ওয়েব ডেস্ক : গ্রুপ-C ও গ্রুপ-D পদে অশিক্ষক কর্মচারী নিয়োগ করবে SSC। জারি করা হয়েছে বিজ্ঞপ্তি। রাজ্যের সরকারি সাহায্যপ্রাপ্ত স্কুল, স্পনসরড হাই, জুনিয়র হাই, হায়ার সেকেন্ডারি স্কুলে অশিক্ষক কর্মচারি নিয়োগের জন্য অনলাইনে আবেদন নেওয়ার প্রক্রিয়াও শুরু হয়েছে। *চাকরিপ্রার্থীরা ক্লার্ক এবং গ্রুপ-D দুই পদের জন্যই আবেদন করতে পারবেন। তবে নাইট গার্ডের জন্য শুধু পুরুষ কর্মী এবং মেট্রন পদের জন্য মহিলা কর্মী নিয়োগ করা হবে। *কমিশনের পাঁচটি অঞ্চলে ক্লার্ক পদে মোট আসন ১৭০৭টি। গ্রুপ-D পদে কর্মী নিয়োগ করা হবে ৩২১৬ পদে। জেলাওয়াড়ি কোন জেলায় কত শূন্যপদ তার বিস্তারিত পাওয়া যাবে কমিশনের ওয়েবসাইটে। ১) আবেদনকারীদের বয়স হতে হবে ১৮ থেকে ৪০ বছরের মধ্যে। SC/ST/OBC প্রার্থীদের জন্য থাকছে ৩ বছরের ছাড়। শারীরিক প্রতিবন্ধীদের জন্য থাকছে ৮ বছরের ছাড়। অবসরপ্রাপ্ত সেনাকর্মীদের জন্য থাকছে ৫ বছরের ছাড়। ১) ক্লার্ক পদে গ্রুপ-C পরীক্ষা হবে মোট  ১০০ নম্বরের। লিখিত পরীক্ষা ৬০ নম্বরের। লিখিত পরীক্ষা হবে MCQ টাইপের। প্রতিটি প্রশ্নের মান ১ নম্বর। সিলেবাস থাকছে- জেনারেল নলেজ, কারেন্ট অ্যাফেয়ার্স, জেনারেল ইংলিশ, অ্যারিথমেটিক (১৫ নম্বর করে)। ইন্টারভিউ, টাইপিং এবং কম্পিউটার চালনায় দক্ষতার উপর থাকছে ৩০ নম্বর। শিক্ষাগত যোগ্যতার উপর নম্বর ধার্য করা হয়েছে ১০। ২) গ্রুপ D-র ক্ষেত্রে পূর্ণমান ৫০। লিখিত পরীক্ষা হবে ৪৫ নম্বরের। সিলেবাস থাকছে- জেনারেল নলেজ, কারেন্ট অ্যাফেয়ার্স, অ্যারিথমেটিক (১৫ নম্বর করে)। লিখিত পরীক্ষা হবে MCQ টাইপের। ইন্টারভিউয়ে থাকছে ৫ নম্বর।